Missatge: Aquest 2013 es commemora el centè aniversari del naixement de Salvador Espriu. És per això que, al llarg de tot l'any, es faran activitats, exposicions, representacions teatrals... dedicades a l'obra de l'autor. Des d'aquest passat dimecres que ja està operatiu el web http://www.anyespriu.cat, en el qual es farà difusió de totes les activitats que es realitzin. També hi podeu trobar la biografia de l'autor i tota la seva bibliografia. Obro aquest fil perquè puguem parlar de les activitats que es vagin fent i de tot allò relacionat amb Espriu que interessi als i les usuaris.  La secció del web La frase del dia també és interessant.   També us recomano la secció dedicada a Salvador Espriu de la revista digital de literatura i traducció VISAT. Hi ha textos de molta qualitat, molt recomanable!   Provarem d’alçar en la sorra el palau perillós dels nostres somnis i aprendrem aquesta lliçó humil al llarg de tot el temps del cansament, car sols així som lliures de combatre per l’última victòria damunt l’esglai. Escolta,  Adam : els homes no poden ser si no són lliures. Que sàpiga  Adam  que no podrem mai ser si no som lliures. I cridi la veu de tot el poble: “Amén.” Fragment de La pell de brau
Emocions: no emotion

Resposta: Si topem a les palpentes amb aquest estrany cec, i ens sentim sempre miratspel blanc esguard del cec,on sinó en el buit i en el no-res fonamentarem la nostra vida?
Emocions: sadness, fear